
Narva                                                                                                                    17.12.2014  nr.

Plaanimaterjali alusel munitsipaalomandisse 
antava maa piiride ja pindala kinnitamine, 
Albert-August Tiimanni tänav L3
1.  Asjaolud ja menetluse käik

Vabariigi Valitsuse 29 aprilli 1997.a. määrusega nr 88 kinnitatud plaani- või kaardimaterjali alusel katastriüksuse moodustamise korra ja Ida-Viru maavanema 30.09.2014 korralduse 
nr 8-8/2014/711 alusel moodustatakse katastriüksus Narva linn, Albert-August Tiimanni tänav L3. Ida-Viru maavanema 30.09.2014 korralduse nr 8-8/2014/711 punkti 2 kohaselt loetakse omandiõigus Narva linnale üleläinuks maaüksuse maakatastris registreerimisest arvates. Kuna katastriüksus moodustatakse plaanimaterjali alusel tuleb kinnitada Albert-August Tiimanni tänav L3 katastriüksuse andmed. 
Antud katastriüksuse andmed on kinnitatud Narva Linnavalitsuse 05.11.2014.a korraldusega 
nr 1273-k. Lähtudes Maa-Ameti Ida regiooni Ida-Viru katastribüroo 20.11.2014.a nõudest tuleb muuta antud haldusakti pealkirja. Seoses sellega on otstarbekas tunnistada kehtetuks Narva Linnavalitsuse 05.11.2014.a korraldus nr 1273-k „Plaanimaterjali alusel munitsipaalomandisse antava maa piiride ja pindala kinnitamine, A-A. Tiimanni tänav L3“.
2.  Õiguslikud Alused
2.1 Vabariigi Valitsuse 2 juuni 2006 määruse nr 133 „Maa munitsipaalomandisse andmise kord“ §9 lõike 1 kohaselt registreeritakse munitsipaalomandisse antud maa riigi maakatastris maa munitsipaalomandisse andmise otsuse alusel, s.o Ida-Viru maavanema 30.09.2014  korralduse nr 8-8/2014/711 alusel.

2.2 Vabariigi Valitsuse 29.04.1997.a määrusega nr 88 kinnitatud plaani- või kaardimaterjali alusel katastriüksuse moodustamise korra punkti 16 kohaselt kinnitatakse plaani- või kaardimaterjalil määratud piirid kohaliku omavalitsuse otsusega, kus fikseeritakse katastriüksuse number, aadress, katastriüksuse sihtotstarve, pindala, maksustamishind, isik kelle omandisse katastriüksus läheb ning katastriüksuse moodustamise õiguslik alus viitega maareformi seaduse vastavale sättele.
2.3 Narva Linnavolikogu 14.08.2014.a otsuse nr 92 „Albert-Augusti Tiimanni tänav L3 maaüksuse munitsipaalomandisse taotlemine ja katastriüksuse sihtotstarbe määramine“ punkti 4.2 kohaselt moodustab Linnavalitsus katastriüksus ja kinnitab moodustatava katastriüksuse piirid ning esitab katastritoimik registreerimiseks Maa–ameti Ida–Viru katastribüroosse. 

2.4 Vastavalt maareformi seaduse § 25 lõikele 1 antakse tasuta munitsipaalomandisse sama seaduse §-s 28 nimetatud maa. Maareformi seaduse § 28 lõike 1 punkti 1 alusel antakse munitsipaalomandisse munitsipaalomandis olevate hoonete ja rajatiste alune ning neid teenindav maa. 
2.5 Juhindudes Maakatastriseaduse § 20 lõigetest 5 ja 55, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Vabariigi Valitsuse 22.05.2001.a määrusest nr 179 “Maa maksustamishinna arvutamise kord” ja keskkonnaministri 30.11.2001.a määrusest nr 50 “Maa korralise hindamise tulemuste kehtestamine”.

2.6 Haldusmenetluse seaduse § 68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
2.7 Vastavalt Haldusmenetluse seaduse § 70 lõikele 1 haldusakt tunnistatakse kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.

3.  otsus
Kinnitada Albert-August Tiimanni tänav L3 plaanimaterjali alusel moodustatava katastriüksuse piirid ning järgmised andmed:

3.1 katastriüksuse number: 209, katastrikaardi number: 65.834; 65.932; 
3.2 katastriüksuse sihtotstarve: transpordimaa (007; L);
3.3 katastriüksuse pindala: 8 362 m2, sellest ehitise alune maa: 8 362 m2;
3.4 katastriüksuse maksustamishind: 3 210 (Kolm tuhat kakssada kümme) eurot;
3.5 maa omanik: Narva linn.
4.  Rakendussätted
4.1 Tunnistada kehtetuks Narva Linnavalitsuse 05.11.2014.a korraldus  nr 1273-k „Plaanimaterjali alusel munitsipaalomandisse antava maa piiride ja pindala kinnitamine, A-A. Tiimanni tänav L3“.
4.2 Korraldus jõustub teatavakstegemisest.

4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

